અમુક બબૂચકો અને અમુક ચતુર (!) શિયાળ જેવા લો (અનુ) ગોધરાકાંડમાં મોદીની ભૂમિકા અંગે સવાલ ઊઠાવે છે ત્યારે એમના અહિંસક વિચારોને જોઈએ – ભૂગર્ભકાર્ય દરમ્યાન સમાજના અનેક ઘટકો સાથે સંપર્કમાં આવવાનું થયું. પ્રારંભમાં તો સૌ ઉપહાસ પણ કરે. વ્યંગમાં ‘બહેનજી’નાં વખાણ પણ કરે; પરંતુ જેમ જેમ સ્થિતિની ગંભીરતા સમજાતી ગઈ તેમ તેમ સમાજના લોકોની અપેક્ષા વધતી ગઈ.ઉપહાસનો રાહ બંધ કર્યો. પરિસ્થિતિથી દુઃખી બનેલા સૌ લગભગ તરફડિયાં મારતા હતા…… ભલભલા આગેવાનોનું પણ મનોબળ તૂટી ગયેલું જોવા મળતું….તેઓ પ્રજાની શક્તિ અને સાચા સમાચારોથી અજાણ હતા. તેમની નિરાશાની અમારા જેવા કાર્યકરોના ઉત્સાહ પર ક્યારેય અસર નહોતી થઇ..પરંતુ સૌથી દુઃખદ અને મનને ઉદ્વેગ કરનાર વ્યવહાર તો એવા લોકો દ્વારા થતો જેમની સમાજ પ્રત્યેની, મૂલ્યો પ્રત્યેની નિષ્ઠા અને દેશ માટેનાં તેમનાં બલિદાનો વગેરેને કારણે મારા જેવા અનેકોના હ્રદયમાં ખૂબ ઊંચો મત હતો.આવા લોકો નિરાશ થઈને અમને સશત્ર ક્રાંતિનો ઉપદેશ આપતા.કેટલાક તો એટલી હદે જતાં કે “વહેલામાં વહેલી ટકે સંજય અને ઇન્દિરાજીને ખતમ કરવાની યોજના બનાવવી જોઈએ. આ વગર છૂટકો જ નથી….” અને પાછું આ બધું “આ બધું અમારે કરવું” તેવી સુફીયાણી સલાહ પણ આપે અને ત્યારે અમારે ભૂતકાળમાં અહિંસા ઉપર તેમનાં દ્વારા જ સાંભળેલ એકાદ ભાષણ તેમણે સંભળાવવું પડતું…